钦定古今图书集成/明伦汇编/闺媛典/第222卷 > 伍列爵妻宋氏
## 钦定古今图书集成/明伦汇编/闺媛典/第222卷 > 伍列爵妻宋氏

按《平阳县志》：宋氏，伍列爵妻，乐安谕如渊孙妇也。幼
知书，年二十三，夫没，遗孤采方乳。或劝再醮，曰：“上有
姑，下有子，惟尽养育，以报先人，为伍氏鬼耳。”姑多病，
躬调汤药，饮食必求所好。尝出簪珥衣服鬻为甘旨
资姑间，欲以有馀私所亲，宋辄婉顺教子力学，纺织
伴读，夜分不倦。寻以劳伤成疾而卒。